แอพพลิเคชันทางการเงินเจ๋งแจ๋วโดนใจสาวกสมาร์ตโฟน(ตอนที่1)
&#8220;แอพพลิเคชัน&#8221; ทางการเงิน ที่ไม่น่าเชื่อว่ามีให้เลือกดาวน์โหลดกันเป็นร้อยเป็นพัน หลากหลายรูปแบบ สารพัดวัตถุประสงค์ และที่สำคัญหลายแอพพลิเคชันดาวน์โหลดฟรีไม่คิดเงินอีกต่างหาก
25 ก.ค. 2553

“แอพพลิเคชัน” ทางการเงิน ที่ไม่น่าเชื่อว่ามีให้เลือกดาวน์โหลดกันเป็นร้อยเป็นพัน หลากหลายรูปแบบ สารพัดวัตถุประสงค์ และที่สำคัญหลายแอพพลิเคชันดาวน์โหลดฟรีไม่คิดเงินอีกต่างหาก
โดย...สวลี ตันกุลรัตน์
นี่ถ้าเจ้า “ไอโฟน 4” ไม่มีปัญหาสายหลุดมากวนใจ รับรองเลยว่า ราคาหุ้นบริษัท แอปเปิล อิงก์ ของ คุณลุงสตีฟ จ๊อบส์ ประธานเจ้าหน้าที่บริหาร คงจะวิ่งกระฉูดฉุดไม่อยู่ เพราะแค่นี้ก็มียอดซื้อทะลุ 3 ล้านเครื่องไปแล้ว (และถ้าอยากรวยไปกับลุงสตีฟ ไม่ยากเลย แค่ไปตามหากองทุนรวมที่ไปลงทุนต่างประเทศที่มีหุ้นแอปเปิลอยู่ในพอร์ต)
ดีนะที่ประเทศไทยยังใช้ 3จี ไม่ได้ ไม่งั้นยอดขายของลุงสตีฟคงทะลุ 4 ล้านเครื่อง เพราะแค่ไอโฟนรุ่นธรรมดาๆ เดี๋ยวหันไปทางไหนก็เจอ ไม่เชื่อลองไปใช้บริการรถไฟฟ้า-รถไฟใต้ดิน ที่ต่างคนต่างก้มหน้าจิ้มโทรศัพท์กันอย่างเมามัน ถ้าไม่ใช่ไอโฟน ก็ บีบี (แบล็คเบอร์รี่)




เห็นแล้วก็อยากจะหามาลองจิ้มดูสักเครื่อง เลยวางแผนการออม (ระยะยาวถึงยาวมาก) เพราะโทรศัพท์อัจฉริยะแบบนี้ ราคาก็อัจฉริยะตามไปด้วย และในระหว่างรอเงินงอกเงยก็เที่ยวเล่นหาข้อมูลไปเรื่อยๆ แล้วก็ไปจ๊ะเอ๋เข้ากับ “แอพพลิเคชัน” เจ๋งๆ เข้าอย่างจัง
เพราะมันเป็น “แอพพลิเคชัน” ทางการเงิน ที่ไม่น่าเชื่อว่ามีให้เลือกดาวน์โหลดกันเป็นร้อยเป็นพัน หลากหลายรูปแบบ สารพัดวัตถุประสงค์ และที่สำคัญหลายแอพพลิเคชันดาวน์โหลดฟรีไม่คิดเงินอีกต่างหาก
สำหรับคนที่ไม่ใช่แฟนคลับของ “สมาร์ตโฟน” (ที่ไม่ได้มีแค่ไอโฟน) อาจจะงงๆ ว่า “แอพพลิเคชัน” คืออะไร มีไว้ทำอะไร 
แอพพลิเคชัน หรือที่มักจะเรียกกันสั้นๆ ว่า “แอพฯ” (App) คือซอฟต์แวร์บนมือถือที่ช่วยให้การใช้งานโทรศัพท์มือถือสนุก สะดวก สบาย มากยิ่งขึ้น ขณะที่คนที่พัฒนาแอพพลิเคชันที่เรียกเก็บค่าดาวน์โหลดก็จะมีรายได้จากการดาวน์โหลดด้วย
ข้อมูล-ข่าวสารในมือ
สมาร์ตโฟนทั่วๆ ไปที่สามารถเข้าอินเทอร์เน็ตได้ ก็สามารถเปิดเว็บไซต์ที่ให้บริการข้อมูลข่าวสารได้อยู่แล้ว ไม่ยุ่งยากอะไร แต่ถ้าดาวน์โหลดแอพพลิเคชันมาไว้ในเครื่องจะสะดวกมากกว่า
Bloombergราคา : ฟรีใช้เนื้อที่ : 4.6 MBเห็นชื่อ “บลูมเบิร์ก” ก็ไม่ต้องพูดอะไรมากมาย เพราะในนี้เต็มไปด้วยข้อมูลทางการเงิน การลงทุน จากทั่วโลก เพราะฉะนั้น แอพพลิเคชันนี้น่าจะถูกอกถูกใจนักลงทุน ที่ต้องติดตามข้อมูลข่าวสารจากทั่วทุกมุมโลก
Thomson Reuters News Proราคา : ฟรีใช้เนื้อที่ : 1.5 MB“รอยเตอร์ส” เป็นอีกสำนักข่าวชั้นนำของโลกที่มีข้อมูลข่าวสารจากทั่วโลก แม้ว่ายอดการดาวน์โหลดแอพพลิเคชันจะไม่ได้รับความนิยมเท่ากับบลูมเบิร์ก แต่ถ้าฟังจากเสียงผู้ใช้บริการดูเหมือนจะเป็นแอพพลิเคชันที่ใช้งานง่าย
CNNMoney ราคา : ฟรีใช้เนื้อที่ : 1.5 MBบอกไว้เลยว่าถ้าได้มีไอโฟนเป็นของตัวเองเมื่อไหร่จะรีบดาวน์โหลดมาเก็บไว้เป็นขวัญเครื่อง เพราะใน CNNMoney นอกจากจะมีข้อมูลข่าวสารทางการเงินที่เว็บไซต์ข่าวทั่วๆ ไปเขามีกันแล้ว ยังมีความรู้ด้านการเงินส่วนบุคคลจากกูรูระดับโลกจำนวนมากอยู่ในนั้นด้วย
Black Goldราคา : ฟรีใช้เนื้อที่ : 1.5 MBสำหรับคนที่ลงทุนสินค้าโภคภัณฑ์ จำพวกน้ำมันดิบ ทองคำ ก๊าซธรรมชาติ ฮีตติงออยล์ อย่ามองข้ามแอพพลิเคชันนี้ เพราะจะได้รับข้อมูลข่าวสาร การเคลื่อนไหวของราคาซื้อขายได้ตลอดเวลา แต่ทั้งหมดเป็นราคาซื้อขายในตลาดโลก ไม่ใช่ราคาในประเทศไทย
Gold Price ราคา : ฟรีใช้เนื้อที่ : 0.7 MBถ้าลงทุนแต่ต้องการติดตามแค่ราคาทองคำแบบสดๆ จากตลาดโลก ไม่ว่า|จะเป็นตลาดลอนดอน นิวยอร์ก และ|ซูริก แอพพลิเคชันนี้น่าจะตอบโจทย์ได้ดี |แต่ผู้ทดลองใช้หลายคนยังแอบติติงว่าคงจะดีกว่านี้ถ้ามีราคาโลหะมีค่าประเภทอื่นๆ อยู่ด้วย
Post Today News ราคา : ฟรีใช้เนื้อที่ : 0.7 MBถึงจะยังเป็นแค่เวอร์ชันทดลอง แต่ก็อยากให้ลองไปดาวน์โหลดมาใช้กันดู เพราะนอกจากจะมีข่าวเด่น ข่าวร้อน ตลอดทั้งวันแล้ว ยังมีรายงานราคาหุ้น ราคาน้ำมัน ราคาทองคำ เรียกว่ามีแค่แอพพลิเคชันนี้เดียวก็ได้รับข่าวสารกันโดนใจแล้ว
วางแผนรายรับ-รายจ่าย
เป็นแอพพลิเคชันอีกหมวดหนึ่งที่มีมากมายจนเลือกดาวน์โหลดไม่ถูก ก็เลยหยิบมาเฉพาะตัวที่ได้รับความนิยม และแม้ว่าแต่ละอันไม่ได้มีลูกเล่นที่แตกต่างกันมากนัก แต่ทุกอันต่างช่วยให้การบริหารจัดการทางการเงินของตัวเองและของครอบครัวสะดวกสบายมากขึ้น เพราะแค่โทรศัพท์เครื่องเดียวก็บันทึกได้ทุกรายรับ-รายจ่าย เรียกดูได้ตลอด นอกจากนี้ ในหลาย|แอพพลิเคชันยังมีการคำนวณ มีกราฟฟิกที่ช่วยให้การพิจารณาข้อมูลเข้าใจง่ายขึ้น 
Jumsoft Money ราคา : ฟรีใช้เนื้อที่ : 19.6 MBเป็นแอพพลิเคชันสำหรับการบริหารจัดการการเงินส่วนบุคคลที่ค่อนข้างได้รับความนิยม แถมยังมีคนมาให้คำแนะนำว่าเป็นแอพพลิเคชันที่ดีที่สุด แต่เครื่องที่มีหน่วยความจำเหลือไม่มากอาจจะไม่ชอบ เพราะมันต้องใช้พื้นที่ถึง 19.6 MB
Buget Toolราคา : ฟรีใช้เนื้อที่ : 0.4 MBแอพพลิเคชันนี้ใช้พื้นที่ไม่มาก และแบ่งหมวดค่าใช้จ่ายออกเป็น 6 หมวด ซึ่งบางคนที่ไม่ชอบการจัดหมวดหมู่แบบนี้ก็อาจจะไม่ชอบแอพพลิเคชันนี้เท่าไรนัก
Spend Freeราคา : ฟรีใช้เนื้อที่ : 0.8 MBถ้าคิดจะดาวน์โหลดแอพพลิเคชันนี้มาใช้ มีข้อควรระวังสักนิดว่า ถ้าตั้งรหัสผ่านเอาไว้ก็ต้องจำรหัสให้ได้ เพราะถ้าลืมรหัสก็ไม่มีวิธีการแก้ไข ต้องยอมลบแอพพลิเคชันและข้อมูลเดิมๆ ออกไป
ExpenseTracker – Spending Liteราคา : ฟรีใช้เนื้อที่ : 2.5 MBจุดเด่นของแอพพลิเคชันนี้อยู่ตรงที่เราสามารถสร้างหมวดหมู่รายรับรายจ่ายในแบบของเราขึ้นมาได้เอง โดยสามารถเลือกดูรายงานแบบรายสัปดาห์ รายเดือน หรือรายปีก็ได้ และอีกอันหนึ่งที่น่าจะถูกใจก็ตรงกราฟฟิกสวยๆ แต่ก็ต้องใช้พื้นที่ 2.5 MB 
HomeBudget Lite ราคา : ฟรีใช้เนื้อที่ : 2.7 MBอาจจะเป็นเพราะเป็น Lite เวอร์ชัน ทำให้ใส่ข้อมูลได้ค่อนข้างจำกัด โดยใส่รายจ่ายได้ 10 รายการ และรายรับ 5 รายการ ซึ่งคนที่มีรายจ่ายหลายๆ รายการคงจะไม่ปลื้มเท่าไหร่ แต่ไม่น่าเชื่อว่าได้รับคำชมว่าเป็นแอพพลิเคชันด้านการบริหารเงินส่วนบุคคลเวอร์ชันฟรีที่ดีที่สุด (หวังว่าเขาคนนั้นจะไม่ใช่หน้าม้า)
Balance ราคา : ฟรีใช้เนื้อที่ : 0.4 MBเรียบๆ ง่ายๆ แต่ได้รับความนิยมล้นหลาม เห็นได้จากจำนวนคนที่เข้ามาให้คะแนนแอพพลิเคชันนี้มากถึง 3.5 หมื่นคน (จากทุกเวอร์ชันที่เขามีออกมาให้ดาวน์โหลด) โดยที่บางคนบอกว่า เอาไปเลย 7 ดาว ทั้งๆ ที่คะแนนเต็มอยู่แค่ 5 คะแนนเท่านั้น 
Money Asistantราคา : ฟรีใช้เนื้อที่ : 0.7 MBแอพพลิเคชันนี้น่าจะมาจากประเทศจีน แต่มีภาษาอังกฤษให้เลือกใช้ แต่โดดเด่นด้วยวิธีการแสดงผลความแตกต่างระหว่างรายรับกับรายจ่ายด้วยกราฟแท่ง ที่แค่มองแวบเดียวก็รู้แล้วว่า เดือนนี้ใช้เกินงบไปขนาดไหนแล้ว
แต่ทั้งการให้ข้อมูลข่าวสารและการบริหารการเงินส่วนบุคคล โดยการบันทึกรายรับ-รายจ่าย ก็อาจจะยังเป็นแค่แอพพลิเคชันธรรมดาพื้นๆ แต่ถ้าอยากได้ “ของดี” คงต้องรอสัปดาห์หน้า รับรองว่าโดนใจกว่านี้เยอะ